Virallinen lehti nro C 219 , 30/07/1999 s. 0441



A4-0151/99 Päätöslauselmaesitys komission määräaikaiskertomuksesta Slovenian edistymisestä Euroopan unioniin liittymisen valmisteluissa (KOM(98)0709 - C4-0112/99) Euroopan parlamentti, joka - ottaa huomioon Slovenian Euroopan unionille 10. kesäkuuta 1996 Euroopan unionista tehdyn sopimuksen O artiklan mukaisesti jättämän jäsenyyshakemuksen, - ottaa huomioon komission 15. heinäkuuta 1997 antaman lausunnon tästä hakemuksesta (KOM(97)2010 - C4-0382/97), - ottaa huomioon komission 17. joulukuuta 1998 antaman määräaikaiskertomuksen (KOM(98)0709 - C4-0112/99), - ottaa huomioon komission 17. joulukuuta 1998 antaman yhteenvedon määräaikaiskertomuksista (KOM(98)0712 - C4-0107/99), - ottaa huomioon 4. joulukuuta 1997 antamansa päätöslauselman komission Agenda 2000 -tiedonannosta: Kohti vahvempaa ja laajempaa unionia (KOM(97)2000 - C4-0371/97) ((EYVL C 388, 22.12.1997, s. 17.)), 11. maaliskuuta 1998 antamansa lausunnon ehdotuksesta neuvoston asetukseksi (EY, Euratom) avusta Euroopan unionin jäsenyyttä hakeneille Keski- ja Itä-Euroopan maille osana liittymistä valmistelevaa strategiaa (KOM(97)0634 - C4-0010/98 - 97/0351(CNS)) ((EYVL C 104, 6.4.1998, s. 112.)) ja 11. maaliskuuta 1998 antamansa päätöslauselman ehdotuksesta neuvoston päätöksiksi liittymistä valmistelevan kumppanuuden periaatteista, ensisijaisista alueista, välivaiheen tavoitteista ja edellytyksistä (KOM(98)0053 - C4-0130/98) ((EYVL C 104, 6.4.1998, s. 113.)), - ottaa huomioon Luxemburgissa 12. ja 13. joulukuuta 1997, Cardiffissa 15. ja 16. kesäkuuta 1998 ja Wienissä 12. ja 13. joulukuuta 1998 kokoontuneen Eurooppa-neuvoston päätelmät, - ottaa huomioon ulko- ja turvallisuusasiain sekä puolustuspolitiikan valiokunnan mietinnön (A4-0151/99), A. ottaa huomioon pyytäneensä edellä mainitussa 4. joulukuuta 1997 antamassaan päätöslauselmassa neuvostoa aloittamaan laajentumisprosessin kaikkien niiden hakijamaiden kanssa, jotka täyttävät vakaata demokraattista järjestystä ja ihmisoikeuksien kunnioittamista koskevat kriteerit, B. palauttaa mieliin jo aiemmin esittämänsä myönteisen arvion Slovenian liittymishakemuksesta, ottaen huomioon oikeusvaltion ja perusvapauksien kunnioittamisen sekä ihmisoikeuksien ja vähemmistöjen oikeuksien suojelun takaavien demokraattisten rakenteiden olemassaolon maassa, C. ottaa huomioon, että Slovenia on saavuttanut tyydyttävästi Kööpenhaminassa asetetut «taloudelliset» kriteerit sellaisilla aloilla kuten vakaa markkinatalous, joka kykenee selviytymään kilpailupaineista, ja katsoo, että pitkällä aikavälillä lainsäädäntöön tehtävät asianmukaiset mukautukset ja makrotaloudellisten indikaattorien parantaminen mahdollistavat Slovenian osallistuminen euroalueeseen, D. suhtautuu myönteisesti siihen, että neuvottelupaketin 31 asiakysymyksestä seitsemää ensimmäistä koskevien neuvottelujen tulokset ovat kokonaisuudessaan olleet myönteisiä, E. ottaa huomioon, että Slovenian liittymistä Euroopan unioniin voidaan edistää asianmukaisella tiedotuskampanjalla, jonka avulla Slovenian kansalaiset tehdään tietoiseksi liittymisen todellisista vaikutuksista ja otetaan mukaan kehitykseen, mikä auttaa hälventämään tiettyjä liittymisen nostattamia pelkoja, F. korostaa Phare-ohjelman täysimääräisen hyödyntämisen tärkeyttä Slovenian hallinnon uudenaikaistamiseksi ja maan integroimiseksi Euroopan unioniin; 1. Pahoittelee, että yhteisön säännöstön integroinnissa ei ole juuri edistytty, minkä vuoksi komissio on esittänyt kriittisen arvion, johon myös Slovenian viranomaiset suurelta osin yhtyvät; 2. Panee merkille Slovenian edistymisen liittymisen valmisteluissa, erityisesti mitä tulee näkemysten lähenemiseen ulko- ja turvallisuuspolitiikan alalla ja tärkeimpien makrotaloudellisten indikaattorien jatkuvaan paranemiseen; 3. Kehottaa komissiota ja Slovenian hallitusta vastaamaan talous- ja rahoitusalan uudelleenjärjestelytoimiin liittyviin sosiaalisiin kustannuksiin tehostetuilla sosiaalisilla ja taloudellisilla lisätoimilla sosiaaliset näkökohdat huomioivan tasapuolisen talouskasvun sallimiseksi; tukee puheenjohtajavaltio Saksan ehdotusta laajentaa Phare-ohjelma koskemaan myös sosiaalialaa; 4. Suhtautuu myönteisesti äskettäin annettuihin lakeihin arvonlisäveron käyttöönotosta ja valmisteverojärjestelmästä, jonka voimaantulo korjaa huomattavan puutteen Slovenian lainsäädännössä ja on siten merkittävä tekijä lähentymisessä unioniin; korostaa sitoumusta, jota Slovenian hallitus on osoittanut esittäessään yhteisön säännöstön käyttöönottoa koskevan kansallisen ohjelman; 5. Toteaa kuitenkin, että Slovenia ei ole täyttänyt velvoitettaan poistaa verovapaat kaupat raja-alueiltaan; 6. Pitää myönteisenä ns. «Solanan kompromissin» soveltamista koskevan lain hyväksymistä, joka koskee tiettyjen henkilöryhmien oikeutta hankkia kiinteistöomaisuutta, ja toivoo, että kyseinen laki pannaan täytäntöön mahdollisimman pian; 7. Tunnustaa Slovenian lähes kaikkien poliittisten voimien ja hallituksen osoittaman jatkuvan pyrkimyksen lujittaa siteitä Euroopan unionin kanssa maan liittymistä unioniin ajatellen; 8. On tyytyväinen unionin ja Slovenian välisten suhteiden lujittamisen tukevimpana perustana ja neuvottelujen jatkamiselle välttämättömänä pohjana toimivan Eurooppa-sopimuksen voimaantuloon; 9. On tyytyväinen siihen, että EU:n ja Slovenian välinen parlamentaarinen sekavaliokunta, jolla on tärkeä asema Eurooppa-sopimuksessa ja joka on merkittävä tekijä kahdenvälisissä suhteissa ja keskustelujen kohteena olevien eri asiakysymysten molemminpuolisen ymmärtämisen kehittämisessä, on aloittanut työnsä, vaikka se on tapahtunut myöhään; 10. Pahoittelee, että edistymistä ei ole juuri tapahtunut yhteisön säännöstön käyttöönotossa erityisen vaikeasti ratkaistavilla aloilla, kuten oikeus- ja sisäasiat ja sisämarkkinat; 11. Toteaa, että nykyinen julkisia hankintoja koskeva laki ei ole täysin yhteensopiva yhteisön säännöstön kanssa; 12. Katsoo, että vaadittavien lainsäädännöllisten muutosten lisäksi hallinnon ja oikeuslaitoksen todellinen ja perinpohjainen uudistaminen on välttämätöntä sekä direktiivien täytäntöönpanon mahdollistamiseksi että ennen kaikkea niiden säännösten soveltamiseksi ja voimaan saattamiseksi, joita lainsäädäntöjen lähentäminen edellyttää; 13. Korostaa tarvetta, kuten kaikissa muissakin hakijamaissa, tehostaa korruption vastaisia toimia; 14. On vakuuttunut, että Slovenian toimeenpanevat ja lainsäädäntöviranomaiset kykenevät korjaamaan viivästymisen aiheuttaman seuraukset ja aloittamaan tarvittavat uudistukset, siten kuin komissio esittää liittymistä valmistelevassa kumppanuudessa ja vuosittaisessa kertomuksessa neuvottelujen aikana saavutetusta edistymisestä; 15. Toivoo, että seuraavassa vuosittaisessa kertomuksessa annettaisiin tietoja niistä välttämättömistä edistysaskeleista, joita tarvitaan vaikeimmista kysymyksistä parhaillaan käytävien neuvottelujen vauhdittamiseksi, jotta Slovenia voisi edelleen kuulua liittymisvalmisteluissa pisimmälle ehtineiden maiden joukoon; 16. Toistaa uskovansa, että kutakin hakijamaata olisi arvioitava sen omien ansioiden ja sen liittymisneuvotteluissa saavuttaman edistymisen perusteella; 17. Kehottaa neuvostoa ja komissiota, yhteistyössä Slovenian hallituksen kanssa, analyyttisen arvioinnin päätteeksi ja kaikkien neuvottelukantojen esittämisen jälkeen sekä sen jälkeen, kun toinen määräaikaiskertomus on esitetty syksyllä 1999, esittämään konkreettisen aikataulun liittymisneuvotteluja sekä niiden mahdollista päättämistä varten; 18. Pitää yhteistyösuhteiden luomista naapurimaihin hyödyllisenä liittymisneuvottelujen vauhdittamiseksi ja pitää tässä suhteessa hyödyllisenä Slovenian osallistumista tarkkailijana Euro-Välimeri-kumppanuuteen; 19. Panee merkille Euroopan paikallisten ja alueellisten viranomaisten kongressin päätöksen laatia kertomus paikallisdemokratian tilanteesta Sloveniassa, ottaen huomioon Capo d'Istrian/Koparin erityisen tilanteen, joka on aiheutunut perustuslakituomioistuimen päätöksistä estää paikallisvaalien järjestäminen kyseisessä kunnassa; 20. Suosittelee, että hakijamaiden parlamenttien edustajat voivat nykyisen parlamenttien välisissä valiokunnissa tapahtuvan tietojen- ja ajatustenvaihdon ohella osallistua tarkkailijoina myös Euroopan parlamentin valiokuntien kokouksiin liittymisen kannalta relevantteja asioita käsiteltäessä; 21. Kehottaa puhemiestään välittämään tämän päätöslauselman komissiolle, neuvostolle, Eurooppa-neuvostolle ja jäsenvaltioiden parlamenteille, Slovenian hallitukselle ja parlamentille sekä Euroopan neuvostolle.